Hanyang 88
Tip 88, kolokvijalno poznata kao Hanyang 88, je bila brzometna puška koja se od 1895. proizvodila u Kini i služila kao standardno oružje kineskih vojski sve do polovice 20. vijeka. Predstavljala je kopiju Gewehr 88, puške nekoliko godina ranije dizajnirane u carskoj Njemačkoj, a čije je primjerke bila naručila vlada dinastije Qing. Njena glavna prednost je bila u relativno brzom punjenju i pražnjenju, a koristila je okvir od 5 metaka kalibra 7.92×57mm Mauser. Počela se proizvoditi u Hanyanškom arsenalu koji je bio sagrađen u tu svrhu i koji je, između ostalog, nekoliko godina kasnije opskrbljivao ustanike za vrijeme Bokserskog ustanka. Iako se već nakon nekoliko decenija smatrala inferiornom u odnosu na zapadne modele, ostala je dugo vremena u upotrebi, kako od strane nacionalističke Nacionalne revolucionarne armije, tako i od strane komunista u građanskom ratu, a tokom rata sa Japancima se pokazala adekvatnom u borbi protiv neprijatelja naoružanih puškama Arisaka. Iako je nacionalistički režim godine 1935. počeo kao novo standardno oružje koristiti nešto suvremeniju Chiang kai-shekovu pušku (modeliranu prema Mauser 98), Hanyang 88 se nastavila proizvoditi sve do 1944. Posljenji put je masovno korištena u Korejskom ratu.

Izvori

Vanjske veze
The Pacific War 5: Chinese Infantry Weapons
Gewehr 88 Commission Rifles 
pictures of a Type 88
baike.baidu.com

Puške